Коми Республикаса Юралысь Вячеслав Гайзер тöдмасис Междуреченск посёлокын вурун переработайтан шöринлöн уджöн.

Артыштöма, мый цехыс лоас Ремеслö да йöзкост прöмысел шöринлöн филиалöн. Прöмышленнöй уджö цехсö пыртасны öттшöтш трикотаж кыöм кузя проект збыльмöдöмкöд.

Талун кежлö цехын сувтöдöма да прöверитöма став колана оборудованиесö. Нуöдöны сэтчöс уджалысьясöс велöдöм кузя удж да сёрнитчöны сырьё да химическöй реагент вайысьяскöд. Проект серти артыштöма печкыны вонас 15 тонна вурун.

Республикаса Юралысь юалiс, мыйла прöмышленнöй уджсö абу заводитöма. Удора районса юрнуöдысь Руслан Ульяновлöн кывъяс серти, помкаыс сыын, мый ковмис оформитны содтöд документъяс да сёрнитчыны энергияöн могмöдысь организацияяскöд.

Вячеслав Гайзер тшöктiс öддзöдны уджсö да пасйис, мый «лэдзан прöдукциялысь донсö колö индыны сэтшöмöс, медым сырьёсö да дась кöлуйсö ньöбны вермис быдöн».